open-index/open-wikipedia-markdown huggingface dataset:
পাতি ডারকিনা

**পাতি ডারকিনা** (বৈজ্ঞানিক নাম: *Rasbora daniconius*) (ইংরেজি: **Slender rasbora** বা **Common rasbora**) হচ্ছে **Cyprinidae** পরিবারের *Rasbora* গণের একটি স্বাদুপানির মাছ।

## বর্ণনা
দূষণ, প্রজনন ঋতুতে অবাধে শিকার, কীটনাশকের ব্যবহার বৃদ্ধির কারণে বাংলার ঐতিহ্যবাহী এক-দেড় ইঞ্চি আকারের মাছ দারকিনার অস্তিত্ব বিপন্ন হয়ে পড়ছে। মিঠা পানিতে বসবাসকারী হিসেবে পরিচিত, দৃষ্টিনন্দন ও সুস্বাদু এই মাছ।

একসময় নদী-নালা, খাল-বিল, পুকুর-ডোবায় সবচেয়ে বেশি যে মাছটি চোখে পড়ত তার নাম দারকিনা। যদিও অঞ্চলভিত্তিক এই মাছটিকে দারকিনি, দারখিলা, ডানকানা, ডানখিনা, চুক্কুনি, মলঙ্কা নামেও সম্বোধন করা হয়।

সোনারাঙা মাছটির গোটা গায়ের মাঝে কাল দাগ দেখা যায়। ৮০ এর দশকে ক্ষত রোগে এ মাছটি বড় ধরনের ক্ষতির শিকার হয়। মানুষের মত গবাদি ও বন্য বহু পাখিরও প্রিয় খাবার দারকিনা মাছ।

সংশ্লিষ্ট সূত্রে জানা গেছে, ১৯৯৮ সালে আইইউসিএন সমীক্ষা করে জানিয়েছে- পরিবেশের পরিবর্তন, আবাসস্থলের সংকোচন ও মানবসৃষ্ট নানাবিধ কারণে বাংলাদেশের ৫৪ প্রজাতির মাছ বিপন্ন হয়ে পড়েছে। এর মধ্যে দারকিনাও একটি।

## বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড, ভিয়েতনাম, চীন এবং মালয়েশিয়ায় পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র


২. দারকিনা মাছ বিলুপ্তির পথে [ঢাকাটাইমস২৪ডটকম অনলাইন]

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:পাকিস্তানের মাছ
বিষয়শ্রেণী:নেপালের মাছ
বিষয়শ্রেণী:শ্রীলঙ্কার মাছ
বিষয়শ্রেণী:মিয়ানমারের মাছ
বিষয়শ্রেণী:থাইল্যান্ডের মাছ
বিষয়শ্রেণী:ভিয়েতনামের মাছ
বিষয়শ্রেণী:চীনের মাছ
বিষয়শ্রেণী:মালয়েশিয়ার মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
বিষয়শ্রেণী:শ্রীলঙ্কার স্বাদু পানির মাছ
বিষয়শ্রেণী:ভারতের স্বাদু পানির মাছ
ভারতে দুর্ভিক্ষ

ভারতীয় উপমহাদেশ তথা বর্তমানের ভারত, পাকিস্তান ও বাংলাদেশে দুর্ভিক্ষ জীবনের একটি পৌনঃপুনিক বৈশিষ্ট্য ছিল। পৌরাণিক প্রমাণ বা আধুনিক ইতিহাস পর্যালোচানা করে দেখা যায় ভারতীয় উপমহাদেশে এই ২,৫০০ বছরে প্রায় ৯০ টি দুর্ভিক্ষ হয়েছে। সে গুলোর মধ্যে ১১-১৭ শতকেই অন্ততঃ ১৪ টি দুর্ভিক্ষ বা আকালের বিবরণে আধুনিক ইতিহাসে উল্লেখ আছে। অষ্টাদশ ও উনবিংশ শতাব্দীতেই এই দুর্ভিক্ষে অন্ততঃ ৬০ লক্ষ লোক মারা যায়। ১৭৫৭ সালে ২৩ জুন পলাশীতে নবাব সিরাজুদ্দৌলাকে পরাজিত করে কোম্পানি শাসনের শুরুতেই ১৭৭০ খ্রিস্টাব্দে (বাংলা ১১৭৬ সনে) বাংলায় যে দুর্ভিক্ষ হয়েছিল তা ছিয়াত্তরের মন্বন্তর নামে পরিচিত। জনসংখ্যা বৃদ্ধি ও উপনিবেশিক শাসন ব্যবস্থা এই দুর্ভিক্ষের মুল কারণ বলে বিবেচিত।

বিষয়শ্রেণী:ভারতের স্বাস্থ্য বিপর্যয়
বিষয়শ্রেণী:ব্রিটিশ ভারতের ইতিহাস
বিষয়শ্রেণী:এশিয়ায় দুর্ভিক্ষ
পঞ্চতত্ত্ব (বৈষ্ণবধর্ম)

thumb|300px|পঞ্চতত্ত্বের মূর্তি, নবদ্বীপ
**পঞ্চতত্ত্ব** (; সংস্কৃতে পঞ্চ মানে পাঁচ এবং তত্ত্ব মানে সত্যতা বা বাস্তবতা) বলতে গৌড়ীয় বৈষ্ণব ঐতিহ্যে ঈশ্বর বা পরম সত্যের পাঁচটি দিককে ইঙ্গিত করে বা বোঝায়।
## পটভূমি
গৌড়ীয় বৈষ্ণবধর্ম মতে, পঞ্চদশ শতকে পৃথিবীতে আবির্ভুত ঈশ্বরের (কৃষ্ণ) পাঁচটি অবতার হলেন পঞ্চতত্ত্ব। এরা হলেন চৈতন্য মহাপ্রভু, নিত্যানন্দ, অদ্বৈত আচার্য, গদাধর পণ্ডিত ও শ্রীবাস ঠাকুর। এঁদের দ্বারা ভারতবর্ষে বিখ্যাত *হরে কৃষ্ণ* মন্ত্র ও শ্রীকৃষ্ণের ভক্তির (নিষ্ঠা) কথা ছড়িয়ে পরে।

মহর্ষি কৃষ্ণদৈপায়ন শ্রীবেদব্যাস প্রণীত (বৃহৎ সচিত্র) গরুড় পুরাণ(পৃষ্ঠা-39)দ্বাদশ অধ্যায়        *পঞ্চতত্ত্বার্চন*                          বাসুদেব,সঙ্কর্ষন,অনিরূদ্ধ আর।                প্রদুম্ন ও নারায়ণ রূপ যে তাঁহার। এই পাঁচজন দেবতা হলেন পঞ্চতত্ত্ব।
* চৈতন্য মহাপ্রভু- স্বয়ং পরমেশ্বর ভগবান শ্রীকৃষ্ণ-এর কলিযুগাবতার।    -(ত্রেতায় রাম, দ্বাপরে গোবিন্দ)
* নিত্যানন্দ মহাপ্রভু- স্বয়ং ভগবান অনন্ত-শেষ শ্রী সঙ্কর্ষণ এর কলিযুগাবতার।     -(ত্রেতায় লক্ষ্মণ, দ্বাপরে বলরাম)
* অদ্বৈত আচার্য- ভগবান বিষ্ণু এবং মহাদেব শিবের মিলিত কলিযুগাবতার।   
* গদাধর পণ্ডিত- শ্রী রাধা এবং ভগবান কৃষ্ণের অভ্যন্তরীন শক্তির যৌথ কলিযুগাবতার।  -(ত্রেতায় সীতা, দ্বাপরে রাধা)
* শ্রীনিবাস ঠাকুর/শ্রীবাস ঠাকুর- ভগবান শ্রীকৃষ্ণের অকৃত্রিম উপাসক দেবর্ষি নারদ এর কলিযুগাবতার।

## পঞ্চতত্বের মন্ত্র

গৌড়ীয় ঐতিহ্যে পঞ্চতত্ত্বেরর মন্ত্রে পাঁচজন সদস্যের নাম উল্লেখ আছে। এটি ভক্তিমূলক মন্ত্র যাকে ধ্যানের (জপ) উপায় হিসাবে গাওয়া হয়। প্রায়শই হরে কৃষ্ণ মন্ত্র গাওয়ার সময় এই মন্ত্র গাওয়া হয়ে থাকে। অনুগামীরা বিশ্বাস করে, এটি কলি যুগের করুনাময় মন্ত্র।

## তথ্যসূত্র

বিষয়শ্রেণী:নবদ্বীপ
বিষয়শ্রেণী:বাঙালি হিন্দু
বিষয়শ্রেণী:পশ্চিমবঙ্গের ইতিহাস
বিষয়শ্রেণী:ভারতীয় হিন্দু আধ্যাত্মিক শিক্ষক
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:গৌড়ীয় বৈষ্ণব গুরু
বিষয়শ্রেণী:মধ্যযুগীয় হিন্দু ধর্মগুরু
বিষয়শ্রেণী:বৈষ্ণব সম্প্রদায়
বিষয়শ্রেণী:১৬শ শতাব্দীর ভারতীয় ব্যক্তি
জারণরোধক

থাম্ব|জারণরোধকের গ্ৰাফিক চিত্র
**জারণরোধক** ( *অ্যান্টিঅক্সিডেন্ট*) একটি অণু যে অন্যান্য অণুর জারণ ক্রিয়ায় বাধা দেয়। জারণ একটি রাসায়নিক বিক্রিয়া যা মুক্ত র‍্যাডিকেল উৎপাদন করতে পারে, যা পরবর্তীতে শিকল বিক্রিয়ার মাধ্যমে দেহকোষের ক্ষতিসাধন করে। জারণরোধক পদার্থ যেমন থায়ল বা অ্যাসকরবিক অ্যাসিড (ভিটামিন সি) এই শিকল বিক্রিয়াগুলি বিনষ্ট করে। "জারণরোধক" প্রধানত দুটি ভিন্ন পদার্থের জন্য ব্যবহার করা হয়ঃ রাসায়নিক শিল্পে যা উৎপন্ন পণ্যতেন যোগ করা হয় জারণ প্রতিরোধ, এবং প্রাকৃতিক রাসায়নিক যা খাবার  এবং শরীরের টিস্যুতে  পাওয়া যায় যা  স্বাস্থ্যের জন্য উপকারী।

জারণমূলক অবস্থার সামঞ্জস্য  বজায় রাখার জন্য, উদ্ভিদ এবং প্রাণী জারণরোধকসমূহের উপরিপাতনের মত জটিল পন্থা বজায় রাখে। যেমন গ্লুটাথায়ন এবং উৎসেচক (উদাহরণস্বরূপ ক্যাটালেজ  এবং সুপারঅক্সাইড ডিসমিউটেজ) অভ্যন্তরীণভাবে বা খাদ্যতালিকাভুক্ত জারণরোধক (ভিটামিন এ, ভিটামিন সি এবং ভিটামিন ই) হিসাবে উৎপাদিত হয়।

বিষয়শ্রেণী:বার্ধক্যরোধী পদার্থ
বিষয়শ্রেণী:জারণরোধক
বিষয়শ্রেণী:শারীরতত্ত্ব
ফাইল সিস্টেম

কম্পিউটিং-এ, কীভাবে তথ্য সংরক্ষণ এবং উদ্ধার করা যায় তা  নিয়ন্ত্রণ করতে একটি **ফাইল সিস্টেম** বা **ফাইলসিস্টেম** ব্যবহার করা হয়। একটি ফাইল সিস্টেম ছাড়া  একটি স্টোরেজ মাধ্যে রাখা বিপুল পরিমাণ তথ্য কোথায় শেষ বা পর্বতিতে কোন যায়গা থেকে শুরু হবে তা ব্যখ্যা করা যায় না। তথ্যগুলোকে আলাদা আলাদা করে  টুকরা করা হয় এবং প্রতিটি টুকরা একটি নাম দেওয়া হয় যাতে করে তথ্য সহজে বিচ্ছিন্ন ও চিহ্নিত। কাগজ-ভিত্তিক ইনফরমেশন সিস্টেম নামকরণ যেভাবে করা হয় ঠিক একই ভাবে এই তথ্য গুলোর নামকরণ করা হয় এবং প্রতিটি গ্রুপের তথ্যকে বলা হয়,"ফাইল"। এক গুচ্ছ তথ্য ব্যবহার ও পরিচালনার জন্য যে    গঠন এবং যুক্তিবিজ্ঞান নিয়ম ব্যবহার করা হয় তাকে "ফাইল সিস্টেম" বলে।

বিষয়শ্রেণী:কম্পিউটার ফাইল সিস্টেম
গাঙ্গেয় ডারকিনা

**গাঙ্গেয় ডারকিনা** (বৈজ্ঞানিক নাম: *Rasbora rasbora*) (ইংরেজি: **Gangetic scissortail rasbora**) হচ্ছে **Cyprinidae** পরিবারের *Rasbora* গণের একটি স্বাদুপানির মাছ।

## বর্ণনা
লম্বা দেহ পার্শ্বীয়ভাবে চাপা। এদের উদর তথা অঙ্কীয় প্রান্ত পৃষ্ঠ প্রান্তের চেয়ে অধিক উত্তল । মুখের হা ঊর্ধ্বমুখী এবং তির্যকভাবে অবস্থিত।  উপরের চোয়াল চোখের সম্মুখ কিনারার নিচ পর্যন্ত বিস্তৃত। শ্রোণীপাখনা পুচ্ছপাখনার গোড়া ও তুণ্ডের মধ্যবর্তী স্থানে উৎপত্তিলাভ করেছে। শ্রোণী পাখনা যেখানে উৎপত্তিলাভ করে তার পেছনেই পৃষ্ঠদেশ বরাবর পৃষ্ঠপাখনা অবস্থান করে। পুচ্ছপাখনা দ্বিখণ্ডিত। নীল-কালো বর্ণের সরু ধনুকের মতো একটি রেখা মাথা থেকে লেজ পর্যন্ত বিস্তৃত।

## বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার এবং থাইল্যান্ডে পাওয়া যায়।

## স্বভাব ও আবাস্থল
স্বাদু পানিতে বসবাসকারী এই মাছ জলাশয়ের তলদেশের নিকটবর্তী স্থানে যেমন থাকতে পছন্দ করে তেমনই পানির উপরিস্তরেও থাকতে পছন্দ করে। বাংলাদেশের খাল, বিল, পুকুর, স্রোতযুক্ত জলাধার ও প্লাবনভূমিতে পাওয়া যায়। স্বাদুপানির অভ্যন্তরেই এদের অভিপ্রয়াণ ঘটে। মাঝে মাঝে ঝাঁক বেধে চলে

## খাদ্য এবং খাদ্যাভ্যাস
এরা পানির উপরের স্তরের খাবার খায়। বিশেষত প্রকৃতিতে এরা জলজ ও স্থলজ অমেরুদণ্ডী প্রাণী প্রধানত পতঙ্গ শিকার করে খেয়ে থাকে।

## অর্থনৈতিক গুরুত্ব
এক প্রজাতি হিসেবে এদের উৎপাদন তথ্য পাওয়া যায় না। তবে অন্যান্য মাছের সাথে ধরা পড়ে। বাংলাদেশে খাবারের মাছ হিসেবে তালিকাতে রাখা হয়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:পাকিস্তানের মাছ
বিষয়শ্রেণী:নেপালের মাছ
বিষয়শ্রেণী:শ্রীলঙ্কার মাছ
বিষয়শ্রেণী:মিয়ানমারের মাছ
বিষয়শ্রেণী:থাইল্যান্ডের মাছ
বিষয়শ্রেণী:ভারতের স্বাদু পানির মাছ
দণ্ডকলস

**দণ্ডকলস** বা **ধুলফি** হল লিউকাস গণের লামিয়াসি পরিবারের একটি প্রজাতি। যদিও পৃথিবীর বিভিন্ন অঞ্চলে যেখানে এটি জন্মে, বিভিন্ন নামে পরিচিত। এর বৈজ্ঞানিক নাম *Leucas aspera* এবং বাংলা ভাষায় একে **শ্বেতাদ্রোণ**, **ধুলফি**, **দুলপি**, **দনকলস**, **ছোট হালকুশা**, **দন্ডকলস**, **দুলফি শাক**, **দল কলস**, **ধুবরি**, **দোর কলস**, **কান শিশা**, **কাউন শিশা**, **ধুরপ শাক** নামে ডাকা হয় ।  মৌলভীবাজার জেলার চা বাগানের মুন্ডা আদিবাসীদের ভেতর এই শাক ডুরপি নামে পরিচিত। নেত্রকোণার হাজং আদিবাসীরা শাকটিকে ডংক্লাই ও দমকলস নামে ডাকেন। বাংলাদেশ ও ভারতে ধুলফি ঔষধি উদ্ভিদ ও আগাছা হিসাবে বেশি পরিচিত। তবে ভারতের ত্রিপুরা ও আসামে এর কচি গাছ শাক হিসাবে খাওয়া হয়।

## বিস্তৃতি
দণ্ডকলস সচরাচর ভারত, বাংলাদেশ, ফিলিপাইন সেই সাথে জাভা ও মরিশাসের সমতল ভূমিতে সর্বত্রই পাওয়া যায়। বাংলাদেশ ও ভারত, ফিলিপাইনে এটি একটি সাধারণ আগাছা।

## বর্ণনা
এই উদ্ভিদ সারা বছরই পাওয়া যায়। তবে বৃষ্টি মৌসুমের পরবর্তী সময়ে এই উদ্ভিদ বেশি দেখা যায় এবং বাংলাদেশের বিভিন্ন সমতল এলাকার গ্রামে পাওয়া যায়। সাধারণত রবি শস্য (সরিষা) ক্ষেতে এই উদ্ভিদ বেশি জন্মে। এছাড়াও বাড়ির আশেপাশে, রাস্তার ধারেও এই উদ্ভিদ দেখা যায়। সিলেট এলাকায় বাঙালি হিন্দুদের ভেতর শ্যামাপূজার সময়ে ‘আটতিতা’ নামের পর্বে এই শাক অন্য শাকের সাথে মিলিয়ে খাওয়া হয়।

## উপকারিতা
শাক হিসেবে দণ্ডকলস গ্রামবাংলার মানুষের কাছে অতি পরিচিত একটি উদ্ভিদ। ভেষজ চিকিৎসায় বহুকাল ধরে উদ্ভিদটি বহুল  হয়ে আসছে। সাধারণত কচি কাণ্ডসহ পাতা শাক হিসেবে খাওয়া হয়। ভেষজ চিকিৎসায় পাতা এবং কাণ্ড ব্যবহৃত হয়ে থাকে। জ্বর, সর্দি, কাশি, কৃমি, পেটফাঁপা, বদহজম ও বাতের ব্যথায় দণ্ডকলসের উপকারিতা ও ব্যবহার অনন্য। নানাধরনের ত্বকের রোগ ও এলার্জি কমে দণ্ডকলসের ব্যবহারে। এটি বিভিন্ন পোকামাকড়, সাপ ও বিছার কামড়ের চিকিৎসায় বহুল ব্যবহৃত। মেয়েদের মাসিকের সময় অতিরিক্ত রক্তপাত কমায় এটি। এছাড়া এই শাক শ্বেতপ্রদর(leucorrhoea), অ্যাজমা, সাইনাসের প্রদাহ(Sinusitis) সারায়।

## উপাদানসমূহ
দণ্ডকলসের পাতায় গ্লুকোসাইডস, ট্যানিন, স্যাপোনিন, স্টেরোলস এবং বিভিন্ন ধরনের ফ্যাটি অ্যাসিড থাকে। শাখায় Aliphatic Kelos betarol রয়েছে। প্রতি ১০০গ্রাম দণ্ডকলসে আছে এনার্জি: ১৬ কিলোক্যালোরি, শর্করা: ৩.৪ গ্রাম; ফ্যাট: ০.১ গ্রাম; প্রোটিন: ১.৩ গ্রাম; ফলেট: ১২মাইক্রোগ্রাম; ভিটামিন- বি-১ (থায়ামিন): ০.০৪৭ মিলিগ্রাম; ভিটামিন- বি-২ (রিবোফ্ল্যাভিন): ০.১১২ মিলিগ্রাম; ভিটামিন- বি-৩ (নায়াসিন):০.৪৮০ মিলিগ্রাম; ভিটামিন- বি-৬: ০.০৭৩ মিলিগ্রাম; ভিটামিন- সি: ২১ মিলিগ্রাম; ভিটামিন- এ: ১৩২০ I.U. (আন্তর্জাতিক একক); সোডিয়াম: ৪৫ মিলিগ্রাম; পটাশিয়াম (K): ৪৯৪ মিলিগ্রাম; ক্যালসিয়াম (Ca): ৬৫ মিলিগ্রাম; ফসফরাস (P): ৪৪ মিলিগ্রাম; ম্যাগনেসিয়াম (Mg): ৬৮মিলিগ্রাম; লৌহ: ১.৯৯ মিলিগ্রাম; জিংক (Zn): ০.১৭ মিলিগ্রাম, সেলেনিয়াম (Se): ০.৯ মাইক্রোগ্রাম, তামা (Cu): ০.১১৩ মিলিগ্রাম, ম্যাঙ্গানিজ (Mn): ০.৩০৩ মিলিগ্রাম।

## সতর্কতা
মাত্রাতিরিক্ত ব্যবহারে জ্বালাপোড়া করে। গর্ভবতীদের খাবার ক্ষেত্রে অভিজ্ঞদের পরামর্শ নেয়া প্রয়োজন।

## তথ্যসূত্র

বিষয়শ্রেণী:এশিয়ার ঔষধি উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:আয়ুর্বেদে ব্যবহৃত উদ্ভিদ
ভারতীয় বাদামি বেজি

বাম|থাম্ব|ভারতের পশ্চিমঘাট পর্বতমালায় ভারতীয় বাদামি বেজি

**ভারতীয় বাদামি বেজি** *(Herpestes fuscus)* দেখতে অনেকটা ছোট লেজের বেজির মতো। ভারতীয় বাদামি বেজি প্রধানত ভারতে ও শ্রীলঙ্কায় দেখা যায়।

## বিবরণ

অধিক সংখ্যক ভারতীয় বাদামি বেজিই ভারতের পশ্চিমঘাট পর্বতমালায় দেখা যায়। এই প্রজাতির সম্পূর্ণ দেহ গাঢ় বাদামি বর্ণের ও লেজটি লক্ষণীয় ভাবে কালো বর্ণের হয়ে থাকে। এদের লেজ সম্পূর্ণ দেহের দুই-তৃতীয়াংশ এবং পাতি বেজির থেকে অধিক লোমযুক্ত হয়। এদের সরু লেজ ও পশম অন্যান্য প্রজাতিদের থেকে এদের আলাদা করে।

## বিস্তৃতি

এদের দক্ষিণ ভারতের বিস্তীর্ণ অঞ্চলে দেখা যায়। পশ্চিমঘাট পর্বতমালা, নীলগিরি পর্বত, মাদুরাই-এর উচ্চ তরঙ্গায়িত মালভূমি, আনাইমালাই পর্বত, কেরালা প্রভৃতি বিভিন্ন জায়গায় দেখা যায়। এছাড়া ভারতের প্রতিবেশী রাষ্ট্র শ্রীলঙ্কায় দেখা যায়।

## তথ্যসূত্র

বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:ভারতের স্তন্যপায়ী
বিষয়শ্রেণী:শ্রীলঙ্কার স্তন্যপায়ী
বিষয়শ্রেণী:১৮৩৮-এ বর্ণিত স্তন্যপায়ী
দেলোয়ার হোসেন বীর বিক্রম

:

শহীদ **দেলোয়ার হোসেন** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
দেলোয়ার হোসেনের জন্ম নোয়াখালী জেলার সোনাইমুড়ি উপজেলার অম্বরনগর ইউনিয়নের ওয়াসেকপুর গ্রামে। তার বাবার নাম আফিজউদ্দিন এবং মায়ের নাম ছবের নেছা। তার স্ত্রীর নাম জাকিয়া খাতুন। তার দুই ছেলে, দুই মেয়ে। 

## কর্মজীবন
ইপিআরে চাকরি করতেন দেলোয়ার হোসেন। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। যশোর জেলার বিভিন্ন স্থানে প্রতিরোধযুদ্ধে অংশ নেন তিনি। যশোরের পতন হলে তার সঙ্গী-সাথিরা বেশির ভাগ আশ্রয় নেন ভারতে। তিনি তার দলনেতার অনুমতি নিয়ে নিজ এলাকায় চলে আসেন। এসে দেখেন তার এলাকা তখনো মুক্ত। পাকিস্তান সেনাবাহিনীর তৎপরতা শুরু হয়নি। এটা দেখে তিনি স্থানীয় ছাত্র-যুবকদের সংগঠিত করে তাদের নিজেই প্রাথমিক প্রশিক্ষণ দেওয়া শুরু করেন। কিছুদিনের মধ্যেই পাকিস্তান সেনাবাহিনী তার এলাকায় তৎপরতা শুরু করে। তখন তার দলের সবাইকে নিয়ে তিনি ভারতে যান।

## মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে ফেনী জেলার বিলোনিয়া পকেটে অবস্থানরত পাকিস্তানি সেনাদের অবরুদ্ধ করার জন্য মুক্তিবাহিনী ও মিত্রবাহিনী ভারত-বাংলাদেশ সীমান্ত অতিক্রম করে বন্দুয়া-দৌলতপুর-পাঠাননগরে প্রবেশ করে। কিন্তু তার আগেই পাকিস্তানি সেনারা দ্রুত বিলোনিয়ার সব অবস্থান ছেড়ে ফেনীতে সমবেত হয়। পাঠাননগরে ছিল তাদের শক্ত এক অবস্থান। ডিসেম্বর মাসের প্রথম দিকে মুক্তিযোদ্ধারা ফেনীর পাঠাননগরে পাকিস্তানি সেনাদের মুখোমুখি অবস্থান নেন। একটি দলে ছিলেন দেলোয়ার হোসেন। মুক্তিযোদ্ধারা পাঠাননগরে অবস্থান নেওয়ার পর দুই পক্ষে গোলাগুলি চলতে থাকে। ৬ ডিসেম্বর পর্যন্ত এখানে প্রতিদিনই খণ্ড খণ্ড যুদ্ধ হয়। সে সময় কোনো এক যুদ্ধে দেলোয়ার হোসেন শহীদ হন। দেলোয়ার হোসেন পরে যুদ্ধ করেন ২ নম্বর সেক্টরের রাজনগর সাব-সেক্টরে। পরিবারের দেওয়া তথ্য অনুযায়ী, ডিসেম্বর মাসের প্রথম দিকে ফেনীর পাঠাননগরে এক যুদ্ধে তিনি শহীদ হন। সহযোদ্ধারা তাকে সমাহিত করেন পাঠাননগরেই। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:নোয়াখালী জেলার ব্যক্তি
সমভূমি

** সমভূমি **(plains) সমুদ্রপৃষ্ঠের সাথে প্রায় সমউচ্চতাবিশিষ্ট বিস্তীর্ণ এবং মৃদু ঢালবিশিষ্ট বিস্তৃত প্রান্তরকে সমভূমি বলে। **সমভূমি** সমুদ্র সমতলের চেয়ে সামান্য উচুঁ হয়। পৃথিবীর মোট ভূমিরূপের শতকরা প্রায় ৩৬ ভাগ সমভূমি।মানুষ অন্য সকল ভূমিরূপের চেয়ে সমভূমিতে থাকতে অধিক পছন্দ করে।

## গঠন প্রক্রিয়া
[300px|right|thumb|[সিন্ধু গাঙ্গেয় সমভূমির মানচিত্র]]
সমভূমি মূলত তিনটি প্রক্রিয়ায় গঠিত হয়।যথাঃ ১.ক্ষয়ক্রিয়া ২.সঞ্চয়ক্রিয়া ও ৩.ভূআলোড়ন জনিত কারণ।

## শ্রেণিবিভাগ
কোন কোন উৎস অনুযায়ী সমভূমি ২ প্রকার আবার কোন কোন উৎস অনুযায়ী সমভূমি ৩ প্রকার। যেহেতু সমভূমি উৎপত্তির কারণ ৩ টি সেহেতু প্রসারিত দৃষ্টিকোণ থেকে সমভূমি ৩ প্রকার। সেগুলি হল ক্ষয়জাত সমভূমি, সঞ্চয়জাত সমভূমি ও ভূগাঠনিক সমভূমি।
### ক্ষয়জাত সমভূমি

কোন উচ্চ ভূমি প্রাকৃতিক শক্তি দ্বারা ক্রমশ ক্ষয়প্রাপ্ত হয়ে সমভূমিতে পরিণত হলে তাকে ক্ষয়জাত সমভূমি বলে। ক্ষয়জাত সমভূমি মূলত চার ভাবে সৃষ্টি হয়।

* সমপ্রায় বা পেনিপ্লেন সমভূমি (মোনাডনক)
* কাস্ট সমভূমি
* পেডিপ্লেন সমভূমি 
* তরঙ্গায়িত সমভূমি

### সঞ্চয়জাত সমভূমি

বিভিন্ন প্রকার প্রাকৃতিক শক্তি দ্বারা পলি,বালুকণা নিন্মভূমিতে সঞ্চিত হয়ে যে সমভূমি সৃষ্টি করে তাকে সঞ্চয়জাত সমভূমি বলে।
উল্লেখযোগ্য সঞ্চয়জাত সমভূমি গুলো হল:

* বাজাদা সমভূমি
* পলল সমভূমি
* প্লাবন সমভূমি
* ব-দ্বীপ সমভূমি
* উপকূলীয় সমভূমি
* হিমবাহ সমভূমি
* লোয়েস সমভূমি
* লাভা সমভূমি

### ভূআলোড়নজনিত বা ভূগাঠনিক সমভূমি

ভূআলোড়নজনিত কারণে সমুদ্র সমতলের দুবর্ল অংশের পতন বা মহাদেশের কোন নিচুভূমি উত্থিত হয়ে যে ভূমিরূপের সৃষ্টি করে,তাকে ভূআলোড়নজনিত সমভূমি বলে। তিন ভাবে এ ধরনের সমভূমি সৃষ্টি হয়।
* উত্থিত বা উন্নত সমভূমি
* অবনমিত বা অবনমন সমভূমি
* স্বাভাবিক সমভূমি

## পৃথিবীর প্রধান প্রধান সমভূমি
পৃথিবীর প্রায় সকল মহাদেশেই সমভূমি রয়েছে।
### ইউরেশিয়া অঞ্চল
ইউরেশিয়া অঞ্চল বলতে ইউরোপ ও এশিয়া অঞ্চলকে বোঝানো হয়।এ অঞ্চলের প্রধান প্রধান সমভূমিগুলো হল:
*বাংলাদেশের সমভূমি
*সিন্ধু-গাঙ্গেয় সমভূমি
*ভারতের দক্ষিণাত্যে কৃষ্ণমৃত্তিকার সমভূমি।
*চীন সমভূমি
*তুরাণের নিম্ন সমভূমি
*ইন্দোনেশিয়ার সুমাত্রা ও জাভা সমভূমি
*আরবীয় সমভূমি।
*ত্রিপুরা সমভূমি
*মধ্যপ্রাচীয় সমভূমি

### আফ্রিকা ও ওসেনিয়া অঞ্চল

### আমেরিকান অঞ্চল
### অন্যন্য

## গুরুত্ব
সুপ্রাচীনকাল থেকেই মানুষ বসবাসের জন্য সমভূমিকে বেচে নিয়েছে।সমভূমি পবর্ত বা মালভূমি থেকে অধিক নিরাপদ ও বাসযোগ্য।

সমভূমি পশুপালন,কৃষি ও চাষাবাদ শিল্পকারখানা স্থাপন,বাসস্থান স্থাপন প্রভৃতি কাজের জন্য বিশেষ উপযোগী।

## বাংলাদেশের সমভূমি
বাংলাদেশের সুবিশাল এলাকা জুড়ে রয়েছে সমভূমি।বাংলাদেশের সমভূমির মোট আয়তন ১,২৪,২৬৬ বর্গকিলোমিটার।এর আধিকাংশই নদীবাহিত পলি দ্বারা সৃষ্ট।এ সমভূমি উত্তর অংশ থেকে ক্রমনিম্ন।সুন্দরবন প্রায় সমুদ্র সমতলে অবস্থিত। বাকি অঞ্চলগুলোর উচ্চতা-
*দিনাজপুর-৩৭.৫ মিটার
*বগুড়া-২০ মিটার
*ময়মনসিংহ-১৮ মিটার
*নারায়ণগঞ্জ-৮ মিটার
*যশোর-৮ মিটার

### বাংলাদেশের সমভূমির শ্রেণিবিভাগ
বাংলাদেশের সমভূমিকে নিন্মোক্ত ভাগে ভাগ করা যায়।
*ত্রিপুরা সমভূমি
*সিলেট অববাহিকা
*পিডমন্ট বা পর্বত পাদস্থ পলিজ সমভূমি
*চট্টগ্রামের উপকূলবর্তী সমভূমি
*সক্রিয় ব-দ্বীপ অঞ্চলীয় সমভূমি
*পরিণত ব-দ্বীপ অঞ্চলীয় সমভূমি
*মৃতপ্রায় ব-দ্বীপ অঞ্চলীয় সমভূমি
*স্রোতজ সমভূমি

## আরো দেখুন
*পর্বত
*মালভূমি

## তথ্যসূত্র

বিষয়শ্রেণী:ভূগোল
বিষয়শ্রেণী:ঢাল ভূমিরূপ
বিষয়শ্রেণী:সমভূমি
বিষয়শ্রেণী:তৃণভূমি
বিষয়শ্রেণী:ভূগোল পরিভাষা
কুরআনে নারী

**কুরআনে নারী** একটি গুরুত্বপূর্ণ দিক। বিভিন্ন সূরার আয়াতে অনেক নারীর কথা উল্লেখ করা হয়েছে। এসব নারীদের মধ্যে অনেকে সৎ কাজের জন্য আবার অনেকে অসৎ কাজের জন্য উল্লেখিত হয়েছে। একমাত্র **মরিয়ম (আ.)** কে নাম দ্বারা কুরআনে উল্লেখ করা হয়েছে।

## হাওয়া
হাওয়া হলেন আদম এর স্ত্রী। কুরআন ও হাদিস অনুসারে তিনি সৃষ্ট প্রথম মানবী। খৃষ্ট ধর্মানুসারে তার নাম ইভ। মরিয়ম (আ.) ব্যতীত অন্য নারীদের মতো কুরআনে তার নামও উল্লেখ করা হয়নি।

## নূহ (আ.) এর স্ত্রী ও বোনগণ

## সারাহ (ইব্রাহীম (আ.) এর স্ত্রী)
**সারাহ** ছিলেন হযরত ইব্রাহীম (আ.) এর স্ত্রী ও হযরত ইসাহাক (আ.) এর মা । ইব্রাহীম (আ.) এর নিজ পরিবারের মধ্যে তিনি ও ইব্রাহীমের ভ্রাতুষ্পূত্র লূত মুসলমান হন ।হযরত ইসমাঈল (আ.) এর জন্মের ১৪ বছর পরে তার গর্ভে হযরত ইসাহাক (আ.) জন্ম হয়। তার চাপেই ইব্রাহীম (আ.) তার দ্বিতীয় স্ত্রী হাজেরাকে নির্বাসনে দেন। তিনি ছিলেন হযরত হাওয়া (আ.) এর পরে পৃথিবীর শ্রেষ্ঠ সুন্দরী মহিলা।

## জুলেখা (আজিজ এর স্ত্রী)
জুলেখা বাদশাহ আজিজ এর স্ত্রী ছিলেন। কুরআনে সূরা ইউসূফে তার কথা বর্ণিত রয়েছে। তিনি হযরত ইউসূফ (আ.) কে প্রেম নিবেদন করেছিলেন এবং মূলত তার জন্যই ইউসূফ (আ.) গ্রেপ্তার হয়েছিলেন।

## মূসা (আ.) এর মা ও স্ত্রী

## মরিয়ম
মরিয়ম হলেন ঈসা এর মাতা। কুরআনে উল্লেখিত মহিলাদের মধ্যে একমাত্র তারই নাম উল্লেখ করা আছে । এমনকি তার নামে একটি সূরাও নাযিল হয়েছে। সূরা মারইয়াম ও সূরা ইমরানে তার কথা উল্লেখ রয়েছে। তার পিতা ইমরান। আল্লাহ কুরআনের ৩১ টি আয়াতে তার নাম উল্লেখ করেছেন।

## আবু লাহাবের স্ত্রী
কুরআনে আবু লাহাবের স্ত্রী এর কথা সূরা লাহাবে উল্লেখ আছে। হাদিস অনুসারে তার নাম **উম্মে জামিল বিনতে হারাব** । তিনি কুরইশ নেতা আবু সুফিয়ানের বোন। । তবে কুরআনে তাকে নাম দ্বার উল্লেখ না করে আবু লাহাবের স্ত্রী বলে উল্লেখ করা হয়েছে। সূরা লাহাবে তার অপকর্মের জন্য তাকে শাস্তি পেতে হবে একথা বলা হয়েছে। তিনি রাসূল (স.) গীবত করতেন। এছাড়াও তার পথে কাটা বিছিয়ে রাখতেন যেন তিনি কষ্ট পান ।

## আরও দেখুন
* কুরআন

## তথ্যসূত্র

বিষয়শ্রেণী:কুরআন
বিষয়শ্রেণী:ইসলাম ও নারী
বিষয়শ্রেণী:ইসলামে নারী অধিকার
বিষয়শ্রেণী:কুরআনে উল্লেখিত ব্যক্তি
বেলিটোরা

**বেলিটোরা** বা **বেলিটুরা** (বৈজ্ঞানিক নাম: *Psilorhynchus balitora*) (ইংরেজি: **Balitora minnow **) হচ্ছে **Psilorhynchidae** পরিবারের *Psilorhynchus* গণের একটি স্বাদুপানির মাছ।

## বর্ণনা

## বিস্তৃতি
এই প্রজাতির মাছ বাংলাদেশ, নেপাল এবং মায়ানমারে পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:মিয়ানমারের মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
পোর্টসমাথের চুক্তি

**পোর্টসমাথের চুক্তি** ১৯০৫ সালের ৫ সেপ্টেম্বর রাশিয়া ও জাপানের মধ্যে স্বাক্ষরিত হয় এবং এর মধ্য দিয়ে রুশ-জাপান যুদ্ধের সমাপ্তি ঘটে। ১৯০৫ সালের ৬ আগস্ট থেকে ৩০ আগস্ট পর্যন্ত মার্কিন যুক্তরাষ্ট্রের মেইন অঙ্গরাজ্যের কিটারি-র পোর্টসমাথ জাহাজখোলাতে (shipyard) উভয়পক্ষের আলোচনার পর চুক্তিটি স্বাক্ষরিত হয়। মার্কিন রাষ্ট্রপতি থিওডোর রুজভেল্ট এই চুক্তির মধ্যস্থতা করেন এবং তার অবদানের জন্য ১৯০৬ সালে নোবেল শান্তি পুরস্কার লাভ করেন।

## তথ্যসূত্র

বিষয়শ্রেণী:আন্তর্জাতিক চুক্তি
বিষয়শ্রেণী:রাশিয়ার ইতিহাস
বিষয়শ্রেণী:জাপানের ইতিহাস
বিষয়শ্রেণী:রাশিয়ার শান্তি চুক্তি
বিষয়শ্রেণী:জাপান–মার্কিন যুক্তরাষ্ট্র সম্পর্ক
পোর্ট আর্থারের যুদ্ধ

১৯০৪ সালের ৮–৯ ফেব্রুয়ারি সংঘটিত হয় এবং এর মধ্য দিয়ে রুশ-জাপান যুদ্ধ শুরু হয়। মাঞ্চুরিয়ার পোর্ট আর্থারে অবস্থানরত রুশ নৌবহরের ওপর জাপানি নৌবাহিনীর অতর্কিত আক্রমণের মধ্য দিয়ে এই যুদ্ধ শুরু হয় এবং পরের দিন সকালে খোলা সাগরে একটি বড় ধরনের সংঘর্ষ হয়। ১৯০৪ সালের মে মাস পর্যন্ত পোর্ট আর্থারের আশেপাশে ছোটোখাট সংঘর্ষ চলতে থাকে। এই খণ্ডযুদ্ধটি অমীমাংসিতভাবে শেষ হয়, যদিও শেষ পর্যন্ত রুশ-জাপান যুদ্ধে জাপানই চূড়ান্তভাবে বিজয়ী হয়।

## তথ্যসূত্র
অ্যান্ড্রু এলিস

থাম্ব|অ্যান্ড্রু এলিস
**অ্যান্ড্রু ম্যালকম এলিস** (; জন্ম: ২৪ মার্চ, ১৯৮২) ক্যান্টারবারির ক্রাইস্টচার্চে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ক্যান্টারবারির পক্ষে ২০০২/০৩ মৌসুম থেকে ২০১৫-১৬ মৌসুম পর্যন্ত স্টেট চ্যাম্পিয়নশীপে প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান ছিলেন। এছাড়াও ডানহাতে ফাস্ট-মিডিয়াম বোলিং করে থাকেন **অ্যান্ড্রু এলিস**।

## প্রারম্ভিক জীবন
২০০৩ সালে অকল্যান্ডের বিপক্ষে অভিষেক ঘটে তার। ২৬.৭৬ গড়ে ৯১০ রান তুলেন। সর্বোচ্চ ৭৮ রান তুলেন নর্দার্ন ডিস্ট্রিক্টসের বিপক্ষে। এছাড়াও ৪৩.৬৮ গড়ে ৩২ উইকেট পেয়েছেন। ওতাগোর বিপক্ষে নিজস্ব সেরা ৫/৬৩ করেন। ১১টি লিস্ট এ ক্রিকেটের একদিনের খেলায় ২২.৪২ গড়ে ১৫৭ রান ও ৪০-এর অধিক গড়ে ৩ উইকেট পেয়েছেন। এছাড়াও ছয়টি টুয়েন্টি২০ খেলায় মাঝারীমানের সাফল্য পেয়েছেন।

২০০০-০১ মৌসুমে নিউজিল্যান্ডের অনূর্ধ্ব-১৯ দলের পক্ষে খেলেন। দক্ষিণ আফ্রিকার অনূর্ধ্ব-১৯ দলের বিপক্ষে ২ টেস্টে অংশ নেন। এছাড়াও ২০০৪ সালে মেরিলেবোন ক্রিকেট ক্লাবের পক্ষেও অংশ নেন তিনি।

২০১৬-১৭ মৌসুমে ম্যাকডোনাল্ডস সুপার স্ম্যাশ প্রতিযোগিতায় ক্যান্টারবারি কিংসের অধিনায়কত্ব করেন।

## খেলোয়াড়ী জীবন
২০১১-১২ মৌসুমে সফরকারী জিম্বাবুয়ে দলের বিপক্ষে তার ওডিআই অভিষেক ঘটে। ৩ ফেব্রুয়ারি, ২০১২ তারিখে ডুনেডিনের ইউনিভার্সিটি ওভালে অনুষ্ঠিত খেলায় তার সাথে ডিন ব্রাউনলি ও টম ল্যাথামেরও একযোগে অভিষেক ঘটেছিল। ঐ খেলায় স্বাগতিক নিউজিল্যান্ড দল ৯০ রানে জয় পেয়ে সিরিজে ১-০ ব্যবধানে এগিয়ে যায়। এরপর একই দলের বিপক্ষে টি২০আই সিরিজের দ্বিতীয় ও চূড়ান্ত টুয়েন্টি২০ আন্তর্জাতিকে অভিষেক ঘটে তার। ১৪ ফেব্রুয়ারি, ২০১২ তারিখে হ্যামিল্টনের সেডন পার্কে অনুষ্ঠিত খেলায় তার দল ৫ উইকেটে বিজয়ী হয়েছিল।

একই বছরের মার্চে সফরকারী দক্ষিণ আফ্রিকা দলের বিপক্ষে টেস্ট দলে তাকে অন্তর্ভুক্ত করা হলেও কোন টেস্টে অংশগ্রহণের সুযোগ ঘটেনি তার।

## তথ্যসূত্র

## আরও দেখুন
* নাথান ম্যাককুলাম
* মিচেল ম্যাকক্লেনাগান
* ২০১৩ নিউজিল্যান্ড ক্রিকেট দলের ইংল্যান্ড সফর

## বহিঃসংযোগ
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্যান্টারবারির ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ক্রাইস্টচার্চ থেকে আগত ক্রিকেটার
বিষয়শ্রেণী:সাউথ আইল্যান্ডের ক্রিকেটার
বাংলাদেশ বিমান বাহিনীর ঐতিহাসিক বিমানের তালিকা

ঐতিহাসিক বিমান সমূহের তালিকা **বাংলাদেশ বিমান বাহিনীর** যেগুলো এখন কর্মক্ষেত্রে সক্রিয় নয়।

## আরও দেখুন
* বঙ্গবন্ধু অ্যারোনোটিক্যাল সেন্টার
* বাংলাদেশ নৌবাহিনীর বিমানের তালিকা
* বাংলাদেশ সেনাবাহিনীর বিমানের তালিকা

## তথ্যসূত্র

*
*
*
*

বিষয়শ্রেণী:সামরিক বিমানের তালিকা
বিষয়শ্রেণী:বাংলাদেশ বিমান বাহিনী
বিষয়শ্রেণী:বাংলাদেশের সামরিক সরঞ্জাম
বিষয়শ্রেণী:বাংলাদেশ সামরিক সম্পর্কিত তালিকা
সুনেত্রা গুপ্ত

**সুনেত্রা গুপ্ত** (জন্ম ১৫ মার্চ ১৯৬৫) একজন উপন্যাসিক ও অক্সফোর্ড বিশ্ববিদ্যালয়ের তাত্ত্বিক রোগতত্ত্ব বা মহামারি বিদ্যার অধ্যাপক। উনি ম্যালেরিয়া, এইচআইভি, ইনফ্লুয়েঞ্জা এবং মেনিনজাইটিসের জন্য দায়ী সংক্রামক রোগের এজেন্ট নিয়ে কাজ করছেন।

## জীবনী
সুনেত্রা গুপ্ত ভারতের কলকাতায় জন্মগ্রহণ করেন ও জীববিদ্যা নিয়ে প্রিন্সটন বিশ্ববিদ্যালয় থেকে স্নাতক হন। লন্ডন বিশ্ববিদ্যালয় থেকে উনি পিএইচডি সম্পূর্ণ করেন। উনি অধ্যাপক আদ্রিয়ান ভি এস হিলকে বিয়ে করেছেন।

## বিজ্ঞানে সাফল্য
সুনেত্রা গুপ্ত বর্তমানে অক্সফোর্ড বিশ্ববিদ্যালয়ের প্রাণিবিদ্যা বিভাগে তাত্ত্বিক রোগতত্ত্ব বা মহামারি বিদ্যার অধ্যাপক। উনি প্রিন্সটন বিশ্ববিদ্যালয়ে ইউরোপীয় অ্যাডভাইসরি বোর্ডের সদস্যা। 

জ্যুলজিকাল সোসাইটি অফ লন্ডন ওনাকে বৈজ্ঞানিক পদকে ভূষিত করেছে। বৈজ্ঞানিক গবেষণার জন্য রয়েল সোসাইটির পক্ষ থেকে উনি রোজালিন্ড ফ্রাঙ্কলিন পুরস্কারে সন্মানিত হয়েছেন।

জুলাই ২০১৩ সালে মর্যাদাপূর্ণ রয়েল সোসাইটির গ্রীষ্মকালীন বৈজ্ঞানিক প্রদর্শনীতে মারি ক্যুরির মতন অগ্রগণ্য মহিলা বৈজ্ঞানিকদের সাথে তার ছবিও প্রদর্শন করা হয়।

## লেখক হিসেবে সাফল্য
সুনেত্রা গুপ্ত বাংলায় প্রথম লেখালেখি শুরু করেন। রবীন্দ্রনাথ ঠাকুরের কবিতা উনি ইংরেজিতে অনুবাদ করেন। ইংরেজিতে ওনার একাধিক উপন্যাস প্রকাশিত হয়েছে। অক্টোবর ২০১২ তে তার পঞ্চম উপন্যাস *সো গুড ইন ব্ল্যাক* দক্ষিণ এশীয় সাহিত্য বিভাগে ডিএসসি পুরস্কারের প্রাথমিক তালিকায় ছিল। 

*মেমোরিজ অফ রেইন* উপন্যাসের জন্য ১৯৯৬ সালে উনি সাহিত্য অকাদেমি পুরস্কার পান।

## উপন্যাস
* *দ্যা গ্লাসব্লোয়ার'স ব্রেথ* (১৯৯৩)
* *মেমোরিজ অফ রেইন* (১৯৯৪)
* *মুনলাইট ইনটু মারজিপান* (১৯৯৫)
* *আ সিন অফ কালার* (১৯৯৯)
* *সো গুড ইন ব্ল্যাক* (২০০৯)

## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:নারী ঔপন্যাসিক
বিষয়শ্রেণী:বাঙালি গবেষক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:বাঙালি লেখক
বিষয়শ্রেণী:জীবিত ব্যক্তি
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী
বিষয়শ্রেণী:ভারতীয় চিকিৎসাবৈজ্ঞানিক গবেষক
বিষয়শ্রেণী:২০শ শতাব্দীর ভারতীয় অনুবাদক
বিষয়শ্রেণী:বাঙালি রসায়নবিদ
বিষয়শ্রেণী:কলকাতার বিজ্ঞানী
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় বিজ্ঞানী
বিষয়শ্রেণী:ভারতীয় নারী চিকিৎসাবৈজ্ঞানিক গবেষক
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় বিজ্ঞানী
বিষয়শ্রেণী:পশ্চিমবঙ্গের নারী বিজ্ঞানী
বিষয়শ্রেণী:পশ্চিমবঙ্গের লেখিকা
বিষয়শ্রেণী:ভারতীয় নারী অনুবাদক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:কলকাতার লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:ইংল্যান্ডে ভারতীয় অভিবাসী
বিষয়শ্রেণী:মার্টন কলেজ, অক্সফোর্ডের সভ্য
বিষয়শ্রেণী:২১শ শতাব্দীর ভারতীয় অনুবাদক
২০০৭ ভারত ক্রিকেট দলের বাংলাদেশ সফর

**[[ভারত ক্রিকেট দল]]** দুইটি টেস্ট ম্যাচ ও একটি আন্তর্জাতিক ম্যাচ খেলতে ২০০৭ সালের মে মাসে **বাংলাদেশ** সফর করে। সফরের প্রথম ম্যাচ মে'র ১০ তারিখে খেলা হয়, যাতে ভারত ৫ উইকেটে জয় লাভ করে। সিরিজের দ্বিতীয় ম্যাচে গৌতম গম্ভীরের শতকের সৌজন্যে ভারত ৪৬ রানের জয় পায়। তৃতীয় ম্যাচের দিন ঘূর্ণিঝড় আকাশের কারণে বিরতিহীন বৃষ্টিপাত হয়, যা সেদিন বাংলাদেশের দক্ষিণে আঘাত হানে। ফলে তৃতীয় ম্যাচে বাতিল হয়ে যায়। ভারতীয় উইকেটরক্ষক মহেন্দ্র সিং ধোনি ওডিআই সিরিজ সেরার পুরস্কার লাভ করেন। তিনি ওডিআই সিরিজে শীর্ষ রান সংগ্রহ করেন ও স্ট্যাম্পের পিছনে তিনি ডিসমিসাল নেন।

টেস্ট সিরিজ ভারত ১-০ তে জয় করে। বৃষ্টিবিঘ্নিত ড্র হওয়া প্রথম টেস্টে ভারত দুই ইনিংসেই তাদের ইনিংস ঘোষণা করে, প্রথম ইনিংসে অলআউট হলেও দ্বিতীয় ইনিংসে বাংলাদেশ দুই উইকেটে ১০৪ রান করে পঞ্চম দিন শেষ করে। অন্যদিকে, দ্বিতীয় ম্যাচ ভারত আধিপত্য বিস্তার করে তিন দিনে খেলা শেষ করে। দ্বিতীয় টেস্টে মোহাম্মদ আশরাফুল মাত্র ২৭ বলে দ্রুততম অর্ধ-শতক করেন।

## দল

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

## টেস্ট সিরিজ

### ১ম টেস্ট

### ২য় টেস্ট

## তথ্যসূত্র

## বহিঃসংযোগ
*ক্রিকইনফোতে সিরিজের পাতা 

বিষয়শ্রেণী:ভারত ক্রিকেট দলের বাংলাদেশ সফর
বিষয়শ্রেণী:২০০৭-এ আন্তর্জাতিক ক্রিকেট প্রতিযোগিতা
বিষয়শ্রেণী:২০০৭-এ বাংলাদেশী ক্রিকেট
বিষয়শ্রেণী:২০০৭-এ ভারতীয় ক্রিকেট
বিষয়শ্রেণী:২০০০-০১ থেকে বাংলাদেশের ক্রিকেট মৌসুম
রেডিও পদ্মা

**রেডিও পদ্মা** রাজশাহী থেকে প্রচারিত দেশের প্রথম কমিউনিটি বেতার। রেডিও পদ্মা’র আনুষ্ঠানিক সম্প্রচার শুরু হয় ০৭ অক্টোবর ২০১১ ইং তারিখ থেকে। গণপ্রজাতন্ত্রী বাংলাদেশ সরকারের মাননীয় তথ্যমন্ত্রী জনাব আবুল কালাম আজাদ অনুষ্ঠানিকভাবে রেডিও পদ্মা’র সম্প্রচার কার্যক্রমের শুভ উদ্বোধন করেন।

## স্টেশনের নামকরণ
দেশের প্রথম কমিউনিটি বেতারের নাম “রেডিও পদ্মা” নির্ধারণ করা হয়েছে। পদ্মা নদীকে ঘিরে বৃহত্তর রাজশাহী অঞ্চলের শিক্ষা, সংস্কৃতি, জীবন ধারা, জ্ঞান, গরিমা গড়ে উঠেছে। এই কারণে এই রেডিও স্টেশনের নামকরণ করা হয়েছে এই নদীকে নিয়ে।

## উদ্যোক্তা প্রতিষ্ঠান
সেন্টার ফর কমিউনিকেশন এ্যান্ড ডেভেলপমেন্ট (সিসিডি বাংলাদেশ) গণযোগাযোগ ও সাংবাদিকতা বিষয়ক একটি জ্ঞানচর্চা কেন্দ্র। প্রতিষ্ঠানলগ্ন থেকে সিসিডি দেশের উত্তরাঞ্চলে কর্মরত সাংবাদিকদের পেশাগত দক্ষতা বৃদ্ধি, আঞ্চলিক মিডিয়ার সক্ষমতা বাড়নো এবং যোগাযোগ মাধ্যমকে মানুষের কল্যাণার্থে ব্যবহারে উৎসাহ যোগানোর লক্ষ্যে নানা গুরুত্বপূর্ণ কর্মসূচি বাস্তবায়ন করে যাচ্ছে। সিসিডি’র মূল লক্ষ্য হচ্ছে গণমাধ্যম ও তথ্য প্রযুক্তিকে প্রান্তিক ও সুবিধাবঞ্চিত মানুষের কণ্ঠ জাগরণে ব্যবহারে উৎসাহ যোগানো, সর্বস্তরের মানুষের তথ্যগত ক্ষমতায়নে প্রয়াস চালানো। এই লক্ষ্য অর্জনের একটি সামাজিক উদ্যেগ হচ্ছে রেডিও পদ্মা।

## ফ্রিকোয়েন্সী
৯৯.২০ এফএম (২০০ মেগাহার্জ), বাংলাদেশ টেলিযোগাযোগ নিয়ন্ত্রণ কমিশন (বিটিআরসি) কর্তৃক প্রদত্ত।

## লাইসেন্স
লাইসেন্স নং- ০১, তারিখ: ২৯/০৯/২০১১ ইং। গণপ্রজতন্ত্রী বাংলাদেশ সরকারের তথ্য মন্ত্রণালয় কর্তৃক প্রদত্ত।

## আরো দেখুন
* বাংলাদেশের বেতার কেন্দ্রের তালিকা
* বাংলাদেশের টেলিযোগাযোগ ব্যবস্থা
* বাংলাদেশ বেতার

## তথ্যসূত্র

বিষয়শ্রেণী:বাংলাদেশের রেডিও স্টেশন
বিষয়শ্রেণী:২০১১-এ বাংলাদেশে প্রতিষ্ঠিত
সিউডোফেড্রিন

**সিউডোফেড্রিন** এলকালয়েড (উপক্ষার) এফেড্রিনের একটি রাসায়নিক জাতক। এফেড্রিন এলকালয়েডকে হাইড্রোক্লোরিক এসিডের সাথে বিক্রিয়া করলে সিউডোফেড্রিন তৈরী হয়।  এক কেজি সিউডোফেড্রিনের মূল্য ৬৭ ডলার। 

## ব্যবহার
সর্দি-কাশির ওষুধ তৈরির উপাদান সিউডোফেড্রিন ব্যবহৃত হয়। ফুসফুস, কান-গলার প্রদাহ, সর্দি-কাশি, শ্বাসকষ্ট ও অ্যালার্জি উপশমের ওষুধে সিউডোফেড্রিন ব্যবহার করা হয়। বাংলাদেশের বাজারে বিভিন্ন কোম্পানির ১৫-২০টি ব্র্যান্ড ট্যাবলেট ও সিরাপ পাওয়া যায়। বাংলাদেশ ওষুধ তৈরির জন্য বৈধভাবে ব্রাজিল, ইতালি, ভারত, চীন ও সিঙ্গাপুর থেকে সিউডোফেড্রিন আমদানি করে। আমদানি করা সিউডোফেড্রিন দিয়ে আট ধরনের ওষুধ প্রস্তুত করে স্থানীয় ওষুধ কোম্পানি।

## অপব্যবহার
সিউডোফেড্রিন এর সঙ্গে ক্যাফেইন মিশিয়ে মাদকদ্রব্য তৈরি করা হচ্ছে। সিউডোফেড্রিন দিয়েই মেটাফেটামিন তৈরি করা হয়, যা ইয়াবা নামে পরিচিত মাদকের একটি উপাদান। মেটাফেটামিন ও ক্যাফেইন দিয়েই ইয়াবা ট্যাবলেট তৈরি করা হয়।ক্যাফেইনও একটি উদ্দীপক এলকালয়েড যা চা ও কফির উদ্দীপক উপাদান। শুধু বাংলাদেশেই বছরে ৩০০ কোটি ডলার মূল্যের ইয়াবা ট্যাবলেট বিক্রি হয়। এক কেজি সিউডোফেড্রিনের মূল্য ৬৭ ডলার। এই পরিমাণ সিউডোফেড্রিন দিয়ে ৪ লাখ ইয়াবা ট্যাবলেট তৈরি করা সম্ভব। যার মূল্য দাঁড়ায় ৬ লাখ ডলারেরও বেশি।বিশেষজ্ঞদের মতে বাংলাদেশের তরুণ সমাজকে ধংশ করার জন্য প্রতিবেশী কয়েকটি দেশ  প্রচুর পরিমাণে সিউডোফেড্রিন উৎপাদন করছে এবং  তা দিয়ে ইয়াবা তৈরি করা হচ্ছে ও বাংলাদেশে  পাচার করা হচ্ছে। আন্তর্জাতিক ওষুধ নির্মাতা গ্লাক্সোস্মিথকিন এর বাংলাদেশ  শাখা ২০১০ সাল থেকে সিউডোফেড্রিন দিয়ে ওষুধ উৎপাদন বন্ধ করে দিয়েছে।

## আইন ও নিয়ন্ত্রণ
সিউডোফেড্রিন ওভার দ্য কাউন্টার ওষুধ বা সেই সব ওষুধ যেগুলো ক্রেতা সরাসরি প্রেসক্রিপশন ছা্ড়াই কিনতে পারে এমন ওষুধ নয়. এটি কিনতে হলে সরকারী অনুমোদন লাগে। ব্যাপক অপব্যবহারের কারণে বিশ্বজুড়ে সিউডোফেড্রিন অপব্যবহার এর বিরুদ্ধে ব্যবস্থা নেওয়া হচ্ছে। অবৈধ মাদক ইয়াবা ট্যাবলেটের বিক্রি বেড়ে যাওয়ার কারণে সিউডোফেড্রিন নিষিদ্ধ করতে যাচ্ছে বাংলাদেশ সরকার।  সম্প্রতি মেক্সিকোও সিউডোফেড্রিন আমদানি নিষিদ্ধ করেছে। 

## তথ্যসূত্র

বিষয়শ্রেণী:এলকালয়েড
বিষয়শ্রেণী:ওষুধ
বিষয়শ্রেণী:ওষুধের অপব্যবহার
বিষয়শ্রেণী:ক্যাফেইন
বিষয়শ্রেণী:ওষুধের আইন ও নিয়ন্ত্রণ
বিষয়শ্রেণী:মাদকদ্রব্য
নদী পাথুরে তিতারী

**নদী পাথুরে তিতারী** (বৈজ্ঞানিক নাম: *Psilorhynchus sucatio*) (ইংরেজি: **River stone carp**) হচ্ছে **Psilorhynchidae** পরিবারের *Psilorhynchus* গণের একটি স্বাদুপানির মাছ।

## বর্ণনা
ক্ষুদ্র প্রজাতির এই মাছের গায়ে কালো রঙের ডোরাকাটা থাকে।পানিতে থাকাকালীন এপাশ ওপাশ দেখা যায়।ঠোঁট তৃকোনা হয় এদের।

## বিস্তৃতি
এই প্রজাতির মাছ বাংলাদেশ, ভারত, মায়ানমার এবং নেপালে পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:মিয়ানমারের মাছ
বিষয়শ্রেণী:নেপালের মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
সিরিয়ায় রুশ সশস্ত্রবাহিনীর ক্ষয়ক্ষতি

## নিহতদের তালিকা

রুশ সশস্ত্রবাহিনীর নিয়মিত সদস্যদের ক্ষয়ক্ষতির তালিকা:

## তথ্যসূত্র

বিষয়শ্রেণী:সিরীয় গৃহযুদ্ধ
শৌলমারী (দ্ব্যর্থতা নিরসন)

**শৌলমারী** বলতে যা বুঝানো হতে পারেঃ

* শৌলমারী ইউনিয়ন, জলঢাকা - নীলফামারী জেলার জলঢাকা উপজেলার একটি ইউনিয়ন 
* শৌলমারী ইউনিয়ন, রৌমারী - কুড়িগ্রাম জেলার রৌমারী উপজেলার একটি ইউনিয়ন
ভোর সাগর পোর্ট লিমিটেড

ভোর সাগর বন্দর নিয়ন্ত্রক বা **ভোর সাগর পোর্ট লিমিটেড ** হল পশ্চিমবঙ্গের সাগর দ্বীপের  প্রস্তাবিত সাগর বন্দর এর নিয়ন্ত্রক সংস্থা। এই সংস্থার সদর দপ্তর কলকাতায় অবস্থিত। এই সংস্থায় কেন্দ্র সরকারের নিয়ন্ত্রণাধীন কলকাতা বন্দর কর্তৃপক্ষ ৭৪ শতাংশ ও রাজ্য সরকারের ২৬ শতাংশ অংশীদারত্ব রয়েছে।
এই সংস্থাটি ২০১৫ সালে গঠিত হয়।বর্তমানে সংস্থাটি সাগর বন্দর গঠনের জন্য গুরত্বপূর্ন ভূমিকা পালন করে চলেছে।

## বন্দর
প্রস্তাবিত সাগর বন্দর প্রকল্পটিকে আর্থিকদিক থেকে সম্ভাবনাময় করে তুলতে ৫১৫ কোটি টাকা অনুমোদন করেছে কেন্দ্রীয় সরকার। এই বন্দরটির উন্নয়নে গত দু’বছর ধরে কেন্দ্রীয় জাহাজ চলাচল মন্ত্রক যে নিরন্তর প্রচেষ্টা চালিয়ে আসছে সরকারের এই অনুমোদন তারই একটি অঙ্গ। এই প্রকল্পটি রূপায়ণের কাজে যুক্ত করা হয়েছে ভোর সাগর পোর্ট লিমিটেড অর্থাৎ বিএসপিএল’কে। সমগ্র প্রকল্পটি রূপায়ণে কলকাতা পোর্ট ট্রাস্ট এবং পশ্চিমবঙ্গ সরকারের অংশীদারত্বের মাত্রা হবে যথাক্রমে ৭৪ শতাংশ ও ২৬ শতাংশ। বন্দরটির বিস্তারিত প্রকল্প রিপোর্ট তৈরির দায়িত্ব দেওয়া হয়েছে আইআইটি মাদ্রাজ’কে। প্রকল্প রিপোর্ট তৈরির কাজ বর্তমানে চলছে। বন্দরটির সঙ্গে সংযোগ ও যোগাযোগ ব্যবস্থার প্রসারেও কাজশুরু করা হয়েছে। সাগর দ্বীপকে মূল ভূখন্ডের সঙ্গে যুক্ত করতে একটি সড়ক তথা রেলসেতু নির্মাণের প্রস্তাব করা হয়েছে
মুড়িগঙ্গা নদীর ওপর দিয়ে মুড়িগঙ্গা সেতু

## আরও
* ব্যারাকপুর ট্রাঙ্ক রোড
## তথ্যসূত্র

বিষয়শ্রেণী:ভারতীয় সংস্থা
বিষয়শ্রেণী:ভারতের সরকারি সংস্থা
ব্যক্তিস্বাধীনতা

**ব্যক্তিস্বাধীনতা** ( বা Individual Freedom) হল ব্যক্তিগত অধিকার ও মত প্রকাশের স্বাধীনতা। এটি সরকার সাধারণত নির্ধারিত প্রক্রিয়া ব্যতীত আইন বা বিচারিক প্রক্রিয়া প্রয়োগ করে খর্ব করতে পারে না। যদিও ব্যক্তিস্বাধীনতার ব্যাপ্তি রাষ্ট্রভেদে ভিন্ন হতে পারে, তবু মোটামুটি যে জিনিসগুলো ব্যক্তিস্বাধীনতার মধ্যে পড়ে সেগুলো হল, নির্যাতন থেকে বাঁচার অধিকার, বাস্তুচ্যুত হওয়া থেকে বাঁচার অধিকার, আত্মপক্ষ সমর্থনের অধিকার, সংবাদ মাধ্যমের সহায়তা পাওয়ার অধিকার, ধর্ম পালনের অধিকার, মত প্রকাশের অধিকার, গণতান্ত্রিক অধিকার, নিরাপত্তার ও স্বাধীনতার অধিকার, নিজস্ব গোপনীয়তা রক্ষা করতে পারার অধিকার, আইনের অধিকার, নিরপেক্ষ আদালতে বিচার পাবার অধিকার, এবং জীবন বাঁচানোর অধিকার। ব্যক্তিস্বাধীনতার মধ্যে আরও আছে সম্পত্তির মালিকানার অধিকার ও আত্নরক্ষার অধিকার এবং শরীরের ব্যক্তিগত শুদ্ধতার অধিকার। ইতিবাচক ও নেতিবাচক স্বাধীনতা ও অধিকারের উপর ভিত্তি করে ব্যক্তিস্বাধীনতা ও অন্যান্য বিভিন্ন ধরনের স্বাধীনতার মধ্যে কিছু মৌলিক পার্থক্য আছে।

## সারসংক্ষেপ
অনেক সমসাময়িক রাষ্ট্রে ব্যক্তিস্বাধীনতা রক্ষার জন্য সংবিধানে অনুচ্ছেদ, অধিকার সংক্রান্ত বিল ও এরকম বিভিন্ন সাংবিধানিক নথি রয়েছে। অন্য অনেক রাষ্ট্রে অন্যান্য বিবিধ সমন্বয় স্বাক্ষর ও চুক্তির মাধ্যমে এসংক্রান্ত নীতিমালা ও কার্যপ্রণালী প্রয়োগ করে, যেমন ‘ইউরোপিয়ান কনভেনশন অন হিউম্যান রাইটস’ আর ‘ইন্টারন্যাশনাল কভেনেন্ট অন সিভিল এন্ড পলিটিকাল রাইটস’।

ব্যক্তিস্বাধীনতার কিছু অংশের চর্চা নিয়ে কিছু বিতর্ক রয়েছে, যেহেতু সেগুলি অন্য আরও কিছু অধিকার সংশ্লিষ্ট বিষয়ের সাথে জড়িত। এমন উদাহরণের মধ্যে রয়েছে প্রপার্টি রাইট, প্রজনন অধিকার, সিভিল মেরেজ ইত্যাদি। ভিকটিমবিহীন অপরাধের ক্ষেত্রে ব্যক্তিস্বাধীনতার প্রক্রিয়াগুলোর ব্যতিক্রম ঘটে, আরও একটি ক্ষেত্রে ব্যক্তিস্বাধীনতার প্রশ্নবিদ্ধ স্বরূপ দেখা যায়, যুদ্ধকালীন ও জরুরি অবস্থায় কোথায় কি অবস্থায় প্রক্রিয়া চলমান তার উপর ভিত্তি করে ব্যক্তিস্বাধীনতা বিবর্তিত হয়।  
ব্যক্তিস্বাধীনতার সাধারণ বিষয়গুলো এসেছে ১২১৫ সালের ১৫ জুন সম্পাদিত ম্যাগনা কার্টা চুক্তি থেকে, এটি ইংরেজ আইন সংশ্লিষ্ট ও সাংবিধানিক  ইতিহাসের এক অতি গুরুত্বপূর্ণ অংশ।

ব্যক্তিস্বাধীনতা সকল মানুষের জন্মগত অধিকার যা নিশ্চিত করা একটা রাষ্ট্রের অপরিহার্য দায়িত্ব।

বিষয়শ্রেণী:ব্যক্তিস্বাতন্ত্র্যবাদ
বিষয়শ্রেণী:মানবাধিকার
বিষয়শ্রেণী:নাগরিক অধিকার ও স্বাধীনতা
বিষয়শ্রেণী:ব্যক্তিবাদ
মানববৈশিষ্ট্য পরিমাপবিদ্যা

**মানব বৈশিষ্ট্য পরিমাপবিদ্যা** বা **বায়োমেট্রিক্স** () বলতে মানব-সম্পর্কিত পরিসংখ্যান বোঝায়। বায়োমেট্রিক্স সনাক্তকরণ (অথবা বাস্তবসম্মত সনাক্তকরণ) কম্পিউটার বিজ্ঞানে বহুল ব্যবহৃত একপ্রকার সনাক্তকরণ প্রথা। একদল লোকের উপর নজরদারী চালাতে এটি ব্যবহার করা যায়।

বায়োমেট্রিক সনাক্তকারী কিছু বিশেষ বৈশিষ্ট্য দ্বারা কোন ব্যক্তিকে চিহ্নিত করে। বায়োমেট্রিক সনাক্তকারীর শারীরিক এবং আচরণগত বৈশিষ্ট্য দ্বারা ভাগ করা হয়। শারীরিক বৈশিষ্ট্য শরীরের গঠন এর সাথে সম্পর্কিত। উদাহরণস্বরূপ আঙ্গুলের ছাপ, হাতের তালুর শিরা, মুখমণ্ডল, ডিএনএ, হাতের তালুর ছাপ, হাতের জ্যামিতিক আকৃতি, আইরিশ, রেটিনা,গন্ধ এছাড়া আরো অনেক কিছু। আচরণগত বৈশিষ্ট্য, ব্যক্তির আচরণ বিধি এর সাথে সম্পর্কিত,যার মধ্যে আছে টাইপিং ছন্দ, হাঁটার ধরন এবং গলার স্বর। কিছু গবেষক বায়োমেট্রিক্স- এর আরেক নাম দিয়েছেন "বিহেভিয়ার মেট্রিক্স" বা "মানব-আচরণ পরিমাপবিদ্যা"। 
মানুষের শরীরের বিভিন্ন অঙ্গ-প্রত্যঙ্গের গঠন বা আচরণগত বৈশিষ্ট্যের উপর ভিত্তি করে কোনো নির্দিষ্ট ব্যক্তিকে শনাক্ত করার পদ্ধতিই বায়োমেট্রিক্স। 

অনেক প্রবেশাধিকার সংরক্ষিত প্রতিষ্ঠান অথবা টোকেন ভিত্তিক সনাক্তকরণ ব্যবস্থায়, যেমনঃ যানবাহন চালকের অনুমতি বা লাইসেন্স অথবা পাসপোর্ট, জ্ঞানভিত্তিক সনাক্তকরণ ব্যবস্থা যেমন, শব্দচাবি (পাসওয়ার্ড) অথবা  ব্যক্তিগত সনাক্তকরণ সংখ্যা। যেহেতু বায়োমেট্রিক সনাক্তকারীরা একে অপরের থেকে আলাদা, তারা টোকেন এবং জ্ঞানভিত্তিক উপায় থেকে বেশি কার্যকর শনাক্তকরণের ক্ষেত্রে;তাছারা বায়োমেট্রিক সনাক্তকারী সমূহ তথ্যের গোপনীয়তা রক্ষার ব্যাপারে সচেতন হতে সহায়তা করে।

## তথ্যসূত্র

বিষয়শ্রেণী:প্রমাণীকরণ পদ্ধতি
বিষয়শ্রেণী:নজরদারি
বিষয়শ্রেণী:শনাক্তকরণ
বিষয়শ্রেণী:জীবমিতি
গোশত

**গোশত** নরম মাংসকে বোঝায়, যা দীর্ঘ সময় ধরে রান্না করা হয় এবং এটি ভারতীয় উপমহাদেশ,  মধ্য এশিয়া, মধ্য প্রাচ্যের বেশ কয়েকটি রন্ধনশৈলীতে রন্ধনের উপাদান হিসাবে ব্যবহৃত হয়। শব্দটির উদ্ভব হয় ফার্সি শব্দ **গোশত**  থেকে যার অর্থ "মাংস", বিশেষত ছাগলের মাংস।

ভারতে, বেশিরভাগ গোশতজাতীয় খাবারের মধ্যে ছাগলের মাংস থাকে। ভারতে, "মটন" শব্দটি ইংরেজিভাষী বিশ্বের অন্য অন্যান্য দেশের মত একটি বড় ভেড়ার মাংসকে না বুঝিয়ে, তার পরিবর্তে ছাগলের মাংসকে বোঝায়। যখন ভারতীয় খাদ্যগুলোকে পশ্চিমা খাদ্য হিসেবে অভিযোজন করা হয়, তখন মেষশাবকের মাংস প্রায়শই অভিযোজনে ব্যবহৃত হয়। ফলে এটি একটি সাধারণ ভুল ধারণা তৈরি করেছে যে *গোশত* মানে "মেষশাবক"। 

জনপ্রিয় ভারতীয় উপমহাদেশের খাবার বিরিয়ানি ও সেইসাথে আফগানি বিরিয়ানির একটি প্রাথমিক উপাদান হল গোশত।

এগুলির মধ্যে রয়েছে:

* ভুনা গোশত,  ঘন ও হালকা ঝোলসহ একটি তরকারি 
* কড়াই গোশত, একটি ঐতিহ্যগত গোল পাত্রে রান্না হয় 
* রান গোশত, ছাগলের ভাজা পা 
* ডাল গোশত, ডাল দিয়ে তৈরি
* নিহারী গোশত, একটি মাংসের স্টু 
* রারা গোশত, ভাজা ভেড়ার মাংসের তরকারি
* সাগ গোশত, পালং শাক, সরিষা পাতা দিয়ে রান্নাকৃত
* বিরিয়ানি গোশত, বিশেষত এটির আমিষাশী সংস্করণ

## আরো দেখুন
* মাংস

## তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:বাংলা শব্দ ও বাক্যাংশ
বিষয়শ্রেণী:উর্দু শব্দ ও বাক্যাংশ
বিষয়শ্রেণী:ফারসি শব্দ ও শব্দসমষ্টি
বিষয়শ্রেণী:ভারতীয় তরকারি
বিষয়শ্রেণী:বাঙালি খাবার
বিষয়শ্রেণী:পাকিস্তানি রন্ধনশৈলী
বিষয়শ্রেণী:পাকিস্তানি তরকারি
বিষয়শ্রেণী:দক্ষিণ এশীয় তরকারি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ভারতীয় রন্ধনশৈলী
বিষয়শ্রেণী:পাকিস্তানি মাংসের পদ
উত্তরগ্রাম ইউনিয়ন

**উত্তরগ্রাম ইউনিয়ন** বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.৯৬।

## ভৌগোলিক অবস্থান ও আয়তন
মহাদেবপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৭৪৪৪ একর বা ৩০.১৩ বর্গকিলোমিটার। এর উত্তরে মহাদেবপুর-নওগাঁর প্রধান পাকা সড়ক, পূর্বে ভীমপুর ইউনিয়ন, দক্ষিণে সফাপুর ইউনিয়ন এবং পশ্চিমে আত্রাই নদী অবস্থিত।

## প্রশাসনিক এলাকা
উত্তরগ্রাম ইউনিয়ন ১৩ মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
* উত্তরগ্রাম
* শিবরামপুর
* চকগোড়া
* জোতহরি
* শিবগঞ্জ
* সুলতানপুর
* দরিয়াপুর
* দোহালী
* ধর্মপুর
* ভালাইন
* বামনসাতা
* কর্ণপুর
* শ্রীরামপুর
* হাটবড়াইল

## জনসংখ্যা
২০১১ সালের আদমশুমারি অনুযায়ী উত্তরগ্রাম ইউনিয়নের মোট জনসংখ্যা ছিল ২৯,২৩৯ জন, যারা ৭৬৩৪ টি পরিবার বসবাস করে, যার মধ্যে পুরুষ হল ১৪৬১৫ জন এবং নারী হল ১৪৬২৪ জন।

## শিক্ষা ও সংস্কৃতি
উত্তরগ্রাম ইউনিয়নে ২টি কলেজ, ২টি দাখিল মাদ্রাসা , ৭টি এবতেদায়ী মাদরাসা, ১০টি মাধ্যমিক স্কুল , ১৪টি নিম্ন মাধ্যমিক স্কুল, ১০টি সরকারী প্রাথমিক বিদ্যালয় রয়েছে। এখানকার গড় সাক্ষরতার হার ৭৩.৮%। তার মধ্যে নারী শিক্ষার হার ৫৪.৩% এবং পুরুষ শিক্ষার হার ৬২.৪%।

## অর্থনীতি ও যোগাযোগ
উত্তরগ্রাম ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রাজশাহী বিভাগ

## তথ্যসূত্র

## বহিঃসংযোগ
* উত্তরগ্রাম ইউনিয়ন  — বাংলাদেশ জাতীয় তথ্য বাতায়ন

বিষয়শ্রেণী:মহাদেবপুর উপজেলার ইউনিয়ন
মার্কিন যুক্তরাষ্ট্রের আমদানি বনাম রপ্তানির তুলনা

তুলনামূলক তালিকাটি হচ্ছে ২০১৫ সালে "মার্কিন যুক্তরাষ্ট্রের আমদানি ও রপ্তানির পার্থক্যের পরিমাণ"।($বিলিয়ন ডলার)

[thumb|center|800px|২০১৪-এ মার্কিন যুক্তরাষ্ট্রের রপ্তানি। http://atlas.media.mit.edu/en/profile/country/usa/  atlas.media.mit.edu]

## আরও দেখুন
*মার্কিন যুক্তরাষ্ট্রের রপ্তানির তালিকা
*মার্কিন যুক্তরাষ্ট্রের সর্বোচ্চ বাণিজ্যিক সহায়ক
*মূল্য সংযোজন কর বাণিজ্য সমস্যা
*মার্কিন যুক্তরাষ্ট্রের বাণিজ্যের পরিমাণ

## তথ্যসূত্র

বিষয়শ্রেণী:মার্কিন যুক্তরাষ্ট্র
বিষয়শ্রেণী:মার্কিন যুক্তরাষ্ট্রের বৈদেশিক বাণিজ্য
বিজয়া দারি

**বিজয়া দারি** (বৈজ্ঞানিক নাম: *Schistura scaturigina*) (ইংরেজি: **Victory loach**) হচ্ছে **Nemacheilidae** পরিবারের *Schistura* গণের একটি স্বাদুপানির মাছ।

## বর্ণনা

## বিস্তৃতি
এই প্রজাতির মাছ বাংলাদেশ, ভারত, ভুটান এবং নেপালে পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:ভুটানের মাছ
বিষয়শ্রেণী:নেপালের মাছ
বিষয়শ্রেণী:১৮৩৯-এ বর্ণিত মাছ
ফুটকি রাণী

**ফুটকি রাণী** বা **জোড়া দাগী** বা **বেতাঙ্গী** (বৈজ্ঞানিক নাম: *Botia dayi*) (ইংরেজি: **Hora Loach**) হচ্ছে **Cobitidae** পরিবারের *Botia* গণের একটি স্বাদুপানির মাছ।

## বর্ণনা

## বিস্তৃতি
এই প্রজাতির মাছ বাংলাদেশ, ভারত এবং পাকিস্তানে পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:পাকিস্তানের মাছ
গৌরী ধর্মপাল

**গৌরী ধর্মপাল** (বিবাহপূর্ব চৌধুরী) (১৯৩১—২০১৪) একজন সংস্কৃতের পণ্ডিত, লেখিকা এবং কলকাতা বিশ্ববিদ্যালয়ের লেডি ব্র্যাবোর্ন কলেজের সংস্কৃত বিভাগের প্রাক্তন প্রধান ছিলেন। ২০১০ সালে ভারতের রাষ্ট্রপতির কাছ থেকে উনি সম্মান শংসাপত্র পান। তার লেখা কয়েকটি বই হল *ঘোড়া যায়*, *চোদ্দো পিদিম*, *আশ্চর্য কৌটো*,  *কালো মানিক* ইত্যাদি।

## কর্মজীবন
তিনি ১৯৫১ সালে কলকাতার বিখ্যাত স্কটিশ চার্চ কলেজ থেকে স্নাতক সম্পন্ন করেন এবং পরবর্তীতে স্নাতকোত্তর অধ্যয়নের জন্য কলকাতা বিশ্ববিদ্যালয় থেকে ঈশান বৃত্তি লাভ করেন। তিনি লন্ডন বিশ্ববিদ্যালয়ের স্কুল অফ ওরিয়েন্টাল অ্যান্ড আফ্রিকান স্টাডিজ এবং লন্ডনের ব্রিটিশ মিউজিয়ামে গবেষণায় অংশগ্রহণ করেন। তিনি একজন ঔপন্যাসিক, প্রাবন্ধিক, ভারতবিজ্ঞানী এবং পাশাপাশি শিশুদের বইয়ের গল্পকারও ছিলেন।

## তথ্যসূত্র

বিষয়শ্রেণী:বাঙালি নারী কবি
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:১৯৩১-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:ভারতীয় নারী কবি
বিষয়শ্রেণী:ভারতীয় সংস্কৃত পণ্ডিত
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:পশ্চিমবঙ্গের শিক্ষাবিদ
হলুদ জেজেবেল

**হলুদ জেজেবেল**(বৈজ্ঞানিক নাম: *Delias agostina(Hewitson)*) এক প্রজাতির মাঝারি আকারের প্রজাপতি, যাদের মুল শরীর আর ডানা রেশমি সাদা এবং হলুদ বর্ণ যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য।
## আকার
প্রসারিত অবস্থায় হলুদ জেজেবেল এর ডানার আকার ৬৫-৭৮ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত হলুদ জেজেবেল এর উপপ্রজাতি হল- 
* *Delias agostina agostina* Hewitson, 1852 – সিকিম হলুদ জেজেবেল (Sikkim Yellow Jezebel)

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

ডানার উপরিপৃষ্ঠের মূল রঙ সাদা। সামনের ডানার কোস্টাল প্রান্তরেখাটি সংকীর্ণ কালো। শীর্ষভাগ থেকে টার্মেন এর মধ্যভাগ অবধি অংশ চওড়া কালো যা ক্রমশ সংকীর্ণ হয়ে টার্মেনের মধ্যভাগ অবধি বিস্তৃত এই কালো অংশে বিভিন্ন আকারের একসারি সাদা ছোপ বিদ্যমান।

পিছনের ডানার টার্মেন অংশে কয়েকটি ক্রমিক অস্পষ্ট ক্ষুদ্র কালো ছোপ চোখে পড়ে।

### স্ত্রী

সামনের ডানা খুব ঘন ভাবে কালো আঁশে ছাওয়া; শিরাগুলি চওড়া কালো এবং প্রান্তিক একসারি অস্পষ্ট কালো ছোপযুক্ত।

স্ত্রী এবং পুরুষ উভয় নমুনাতে পিছনের ডানার নিম্নতল  হলুদ। পুরুষ নমুনায়, পিছনের ডানায় সাদা বিভিন্ন আকারের ছোপযুক্ত একটি চওড়া কালো সীমারেখা। স্ত্রী নমুনায় পিছনের ডানার রঙ কালচে হলুদ থেকে ফ্যাকাশে হলুদ পর্যন্ত হয় এবং বর্হিপ্রান্তরেখা কালচে।

## হোস্ট প্লান্ট
এই প্রজাতির প্রজাপতি *Dendrophthoe* spp. জাতীয় উদ্ভিদের পাতায় ডিম পাড়ে।

## তথ্যসূত্র

বিষয়শ্রেণী:বাংলাদেশের প্রজাপতি
বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি
বিষয়শ্রেণী:সিকিমে প্রাপ্ত পিয়েরিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৫২-এ বর্ণিত প্রজাপতি
ব্যবস্থা

thumb|ব্যবস্হা করতে কল্পনায় চিত্রায়ন
**ব্যবস্থা**, **সংস্থান**, **সংশ্রয়** বা **তন্ত্র** বলতে সাধারণ অর্থে পরস্পরের সাথে সম্পর্কযুক্ত ও পরস্পরের উপর নির্ভরশীল একাধিক উপাদান বা অংশ মিলে গঠিত একটি মিশ্র ও জটিল সমগ্রকে বোঝায়। প্রতিটি ব্যবস্থাকে এর উপাদান, গঠন, উদ্দেশ্য, কার্যকারিতা, স্থানগত সীমানা, সময়গত সীমানা, বেষ্টনকারী ও প্রভাবিতকারী পরিবেশ, ইত্যাদি দ্বারা বর্ণনা করা যায়।

## ব্যবস্থার উদাহরণ ও সমার্থক পরিভাষা
* কোনও বলের অধীনে পরস্পরের সাথে ক্রিয়াশীল একাধিক বস্তু একটি ব্যবস্থা গঠন করতে পারে। যেমন - মহাকর্ষীয় ব্যবস্থা।
* কতগুলি বস্তু বা পদার্থের সংযুক্ত রূপ ভারসাম্যপূর্ণ বা স্থিতিশীল অবস্থায় থাকলে তাকে ব্যবস্থা বলা হতে পারে। যেমন - তাপগতীয় ব্যবস্থা।
* জীবদেহের কতগুলি অঙ্গের একটি দল একত্রে মিলে এক বা একাধিক গুরুত্বপূর্ণ কাজ সম্পাদন করলে তাকে তন্ত্র বলে। যেমন পৌষ্টিকতন্ত্র, কঙ্কালতন্ত্র, পেশীতন্ত্র, স্নায়ুতন্ত্র, শ্বসনতন্ত্র, সংবহনতন্ত্র, ইত্যাদি।  
* পরস্পর-সম্পর্কিত অনেকগুলি প্রাকৃতিক বস্তুর দলকে সামষ্টিকভাবে ব্যবস্থা বলে। যেমন - নদী ব্যবস্থা।
* অনেকগুলি জীব ও তাদের পারিপার্শ্বিক পরিবেশের মধ্যে আন্তঃক্রিয়ার ফলে যে স্বতন্ত্র সমগ্রটি তৈরি হয়, তাকে নির্দেশ করতে সংস্থান পরিভাষাটি ব্যবহার করা হয়। যেমন - বাস্তুসংস্থান।     
* অনেকগুলি কৃত্রিম মানবনির্মিত যন্ত্র বা বস্তুকে পরস্পরের সাথে সংযুক্ত করে যদি এক ধরনের জালিকা বা সমবায় সৃষ্টি করা হয়, যার মাধ্যমে কোনও সেবা বিতরণ করা হয়, কিংবা যার মাধ্যমে কোনও সাধারণ উদ্দেশ্য সাধন করা হয়, তাহলে তাকেও ব্যবস্থা বলে । যেমন - টেলিফোন ব্যবস্থা, পরিবহন ব্যবস্থা, মহাসড়ক ব্যবস্থা, তাপন ব্যবস্থা, কম্পিউটার ব্যবস্থা, নিরাপত্তা ব্যবস্থা, ইত্যাদি। 
* সামাজিক, অর্থনৈতিক বা রাজনৈতিক রীতিনীতি বা সংগঠনের রূপকে "তন্ত্র" বা "ব্যবস্থা" বলা হয়। যেমন - শিক্ষাব্যবস্থা, সমাজব্যবস্থা, শাসনতন্ত্র, গণতন্ত্র, রাজতন্ত্র, সমাজতন্ত্র, স্বৈরতন্ত্র, সামন্ত্রতন্ত্র, পুঁজিবাদী ব্যবস্থা, ইত্যাদি।  
* মহাকাশের বস্তুসমূহের বিশেষ সমগ্রকে কখনও কখনও "জগৎ" বলে। যেমন - সৌরজগৎ (Solar system) বা নক্ষত্র জগৎ (Star system)।

### ইংরেজি "সিস্টেম"-এর সাথে পার্থক্য
ইংরেজিতে "সিস্টেম" (System) পরিভাষাটি দিয়ে সাধারণত উপরের বিভিন্ন উদাহরণে ব্যবহৃত "ব্যবস্থাঃ-কে বোঝানো হলেও অনেক সময় এটি দিয়ে সুসংগঠিত ও সুপ্রতিষ্ঠিত কোণও কার্যপ্রণালীকে (Procedure, "প্রোসিডিউর") বোঝায়। সেক্ষেত্রে বাংলাতে "কার্যপ্রণালী", "প্রণালী" বা "পদ্ধতি" পরিভাষাগুলি ব্যবহৃত হয়। যেমন - লিখন পদ্ধতি (Writing system)।

আবার অনেক সময় শ্রেণীকরণ, প্রতীকীকরণ বা ছকে বিন্যস্তকরণের পন্থা বা ধরনকেও ইংরেজিতে "সিস্টেম" বলা হয়, এবং এগুলিকে সচরাচর বাংলায় "পদ্ধতি" বলা হয়। যেমন - শ্রেণীকরণ পদ্ধতি, দশমিক পদ্ধতি, সংখ্যা পদ্ধতি, ইত্যাদি।

### বাংলা ভাষায় "ব্যবস্থা"-র ভিন্ন অর্থ
বাংলা ভাষায় কখনও কখনও "ব্যবস্থা" বলতে কোনও সমস্যা সমাধানের জন্য গৃহীত পদক্ষেপকে বোঝায়। যেমন- "সরকার সন্ত্রাসবাদের বিরুদ্ধে ব্যবস্থা নিয়েছে।"

## তথ্যসূত্র

বিষয়শ্রেণী:ব্যবস্থা
বিষয়শ্রেণী:অধিবিদ্যার ধারণা